open-index/open-wikipedia-markdown huggingface dataset:
Fundulus bermudae

***Fundulus bermudae*** — мала риба која е ендемска на Бермудските Острови во западниот Атлантски Океан. Припаѓа на родот *[[Fundulus]]* во семејството Fundulidae.

Може да порасне до 12,9 сантиметри во должина и 21,4 грама во тежина. Мажјакот е темнозелен со жолта долна страна и темна дамка на грбната перка при мрестење. Женката е кафеава или маслинеста по боја, побледа одоздола.

Порано била вообичаена во слатководните и соленкастите езерца и мочуришта низ Бермудите. Нејзината популација се намалила како резултат на уништувањето и модификацијата на живеалиштата од страна на луѓето, и е наведен како заштитен вид според Законот за заштитени видови на Бермудите од 2003 година. Моментално е позната само во седум езерца: Мангровското Езеро, Тротовото Езеро, Западното Езеро Валсингем, Источното Езеро Валсингем, Ворвикското Езеро, Евановото Езеро и воведена популација во Блу Хоул Понд. Популациите во Ловеровото Езеро и Бартрамовото Езеро сега се сметаат за посебен вид, *[[Fundulus relictus|F. relictus]]* ). Некои други популации на бермудски вид исто така може да бидат посебни видови.

Сештојад е, а нејзината исхрана вклучува зелени алги, мекотели, ракови и инсекти. Нејзини предатори се чапјите, рибата *[[Lutjanus griseus]]* и јагулата *[[Anguilla rostrata]]*, како и внесената риба *[[Gambusia holbrooki]]* и желката *[[Црвеноушеста желка|Trachemys scripta elegans]]*.

## Извори

* Froese, Rainer i Pauly, Daniel, eds. (2008). "Fundulus bermudae" u FishBase. Verzija: January 2008.
* Outerbridge, Mark E.; Davenport, John & Glasspool, Anne F. (2007) Distribution, population assessment and conservation of the endemic Bermuda killifishes ''Fundulus bermudae'' and ''Fundulus relictus'', *Endangered Species Research*, 3: 181-189.
* Species Profile of Endemic Bermuda Killifish

Категорија:Крапозабовидни
Категорија:Бермуда
АТП Бостад 2025 – поединечно

**АТП Бостад 2025 – поединечно** – бил тениски турнир во поединечна конкуренција од АТП серијата 250 кој се одиграл во Бостад, Шведска, како дел од тениската сезона 2025.

Турнирот се одиграл од 14 до 20 јули 2025.

Нуно Боржеш бил бранител на титулата, но овојпат загубил во второто коло од Филип Мишолиќ.

Победник на ова издание на турнирот, бил Лучано Дардери кој го победил Јеспер де Јонг во финалето со 6–4, 3–6, 6–3, со што ја освоил својата прва титула во Бостад и трета АТП титула во кариерата.

## Носители
Првите четири носители биле слободни во првото коло.

# Франсиско Серундоло *(полуфинале)*
# Талон Грикспор *(четвртфинале)*
# Нуно Боржеш *(второ коло)*
# Себастијан Баес *(четвртфинале)*
# Камило Уго Карабели *(полуфинале)*
# **[[Лучано Дардери]] (победник)**
# Дамир Џумхур *(четвртфинале)*
# Вит Копржива *(второ коло)*

## Жреб

### Завршница на турнирот

### Горна половина на жребот

### Долна половина на жребот

## Наводи

## Надворешни врски
*Главен жреб
*Квалификации

2025
Бостад
Горњане (Србија)

**Горњане** е населено место во градот Бор, Борски Управен Округ, Србија. Според пописот од 2022 година имало 731 жител. Селото е мнозински влашко. Власи се доселувале во Горњане во почеток на XVIII век претежно од Влашка и Трансилванија.

## Поврзано
* Бор (град)
* Борски Управен Округ
* Тимочка Краина

## Наводи

Категорија:Бор
Категорија:Населени места во Србија
Категорија:Влашки населби во Србија
Нина Лин

**Нина Лин** (родена 1914, починала на 1 јануари 1995)  била американска фотографка родена во Руската Империја. Таа била постојан соработник на *„Лајф“* . Таа е запаметена пред сè по нејзините фотографии од животни, многу од нив објавени во форма на книга, како и по нејзините портрети.

## Биографија
Родена во Русија (веројатно помеѓу 1909 и 1914 година, иако ја чувала својата возраст во тајност), Лин студирала сликарство во Берлин. Пред да емигрира во САД во 1939 година, таа живеела во Италија и во Швајцарија.  Нејзините први фотографии објавени во „*Лајф*“ во април 1940 година биле од желки во зоолошката градина во Бронкс, направени со нејзиниот фотоапарат „Ролајфлекс“. Иако никогаш не станала фотограф во *„Лајф“*, таа работела како фотограф по договор сè до затворањето на списанието во 1972 година. Лин била плодна фотографка на модата за „*Лајф*“ и долго време била во брак со модниот фотограф Серж Балкин.  Таа била признаена со вклучувањето од страна на Едвард Штајхен на две од нејзините фотографии на меѓународна турнеја на изложбата *„Семејството на човекот“*; едната фотографија од дете на табла, а другата, неколку генерации од земјоделско семејство од Озарк (подоцна избрана од Карл Сејган за златните *„Војаџер“* плочи од 12 инчи).

Со текот на годините, фотографиите на Лин биле на 50 насловни страници на списанија и придонела безброј репортажи од целиот свет. Покрај нејзините многубројни приказни за животни, таа е запаметена по тоа што пишувала и за млади луѓе во 1940-тите и 1950-тите години и за групата уметници позната како „Ирасибелс“ . Таа, исто така, документирала европски кралски семејства, модни модели, танци и актерки. Од 1973 година, Лин продолжила да ги објавува своите дела во книги.

## Публикации

* 
* 
* 
* 
* 
* 
* 
* 
* 
* 
* 
* 

## Наводи

## Надворешни врски

* Фотографиите на Нина Лин од ''„Лајф“''

Категорија:Писатели од Њујорк
Категорија:Починати во 1995 година
Категорија:Родени во непозната година
Категорија:Фотографи од 20 век
Дисграфија

мини|Дисграфијата може да биде тешка за дијагностицирање бидејќи ракописот на почетокот е јасен, а полека деградира.
**Дисграфијата** — невролошко нарушување и попреченост во учењето кое се однесува на нарушувања во пишаниот израз, што влијае на способноста за пишување, и тоа првенствено на ракописот, но и на кохерентноста. Станува збор за специфична попреченост во учењето (СПУ), како и попреченост во транскрипцијата, што значи дека е нарушување на пишувањето поврзано со нарушено ракописно пишување, ортографско кодирање и секвенционирање на прстите (движењето на мускулите потребни за пишување). Често се преклопува со други потешкотии во учењето и невроразвојни нарушувања како што се оштетување на говорот, нарушување на вниманието и хиперактивност (АДХД) или нарушување на развојната координација (ДКД).

Во *Дијагностичкиот и статистички прирачник за ментални нарушувања* (*DSM-5*), дисграфијата е карактеризирана како невроразвојно нарушување во рамките на категоријата специфично нарушување во учењето. Дисграфијата е појава каде што вештините за пишување се под очекуваните или просечните со оглед на возраста на лицето, а се мери земајќи на предвид интелигенцијата и образованието соодветно на возраста. DSM не е јасен дали под пишување се подразбираат само моторните вештини вклучени во пишувањето или вклучува и правописни вештини.

Дисграфијата се разликува од аграфијата (понекогаш наречена стекната дисграфија), што е стекната *загуба* на способноста за пишување како резултат на повреда на мозокот, прогресивна болест или мозочен удар.

## Етимологија
Зборот *дисграфија* потекнува од грчките зборови *dys* што значи „оштетен“ и γραφία што значи „пишување со рака“.

## Развој
Во чинот на пишување постојат најмалку две фази: лингвистичката фаза и моторно-експресивно- праксичната фаза. Лингвистичката фаза вклучува кодирање на аудитивни и визуелни информации во симболи за букви и пишани зборови. Ова е посредувано преку аголниот гирус, кој ги обезбедува лингвистичките правила што го водат пишувањето. Моторната фаза е фазата при која се артикулираат движењата на прстите за пишување зборови или графеми. Оваа фаза е посредувана од Екснерската област во фронталниот лобус.

Состојбата може да предизвика поединци да имаат потешкотии при примање на повратни информации и при контролата врз ритамот и времето во текот на целиот процес на пишување.

## Наводи

## За понатамошно читање

* 
* 
* 
* 

## Надворешни врски

* NINDS страница со информации за дисграфија
Категорија:Болести на нервниот систем
Категорија:Статии со извори на унгарски (hu)
Дискалкулија

мини|Почетни математички операции во блокот со броеви до 10
**Дискалкулија** — состојба на неразвиеност или оштетување на способноста за сметање. Може да се појави како резултат на дисхармонија во развојот на мисловните структури и функции кои ја образуваат основата на способноста за сметање или како резултат на оштетување на кората на мозокот. Се верува дека околу 5% до 10% од луѓето имаат дискалкулија. Не е јасно дали дискалкулијата е подеднакво честа кај девојчињата и кај момчињата. Повеќето стручњаци веруваат дека нема разлика. 

## Облици на дискалкулија
Постојат различни облици на дискалкулија:

* Вербална – детето има тешкотии со усвојувањето на математички изрази, т.е. математичка терминологија;
* Практогностика - нарушување на способноста за манипулирање со стварни или нацртани предмети;
* Лексички – оштетување на способноста за читање математички симболи и нивни комбинации (замена на броеви кои се слични по изглед, огледално читање и пишување на двоцифрени броеви);
* Графичка – нарушување на способноста за пишување математички симболи. Пишување броеви во спротивна насока, изоставување, поместување или собирање броеви, неправилно пишување знаци;
* Идеогностичка – нарушување на способноста за разбирање на математички поими и пресметување во себе;
* Оперативна (анаритметичка) – нарушување на способноста за извршување аритметички операции. Грешките се одразуваат во замена на една аритметичка операција со друга.

## Развојна дискалкулија
Развојната дискалкулија е појава на тешкотии или неможност за совладување на способноста за извршување аритметички операции од самиот почеток на совладување на овие способности. Појавата не може да се објасни со ниска интелигенција. Детето достигнува одредено ниво на интелигенција, но не и исто ниво на оперативно размислување во рамките на математичкото размислување. Развојната дискалкулија обично се јавува самостојно, без оглед на квалитетот на совладување на лексичките говорни способности. Додека децата успеваат да решаваат задачи во просторот, детето во дидактичкиот материјал очигледно не може да ги реши овие задачи напамет, без нагледни средства.

Децата со развојна дискалкулија почнуваат да ги користат броевите многу подоцна при решавање на конкретни задачи и проблеми во животот. Покрај тоа, тие не го разбираат редоследот. Знаат да ги напишат цифрите, но често ги менуваат нивните места. На пример, можат да го напишат бројот 14 како 41, без да ја забележат промената на местото. Или го пишуваат бројот 90 како 910. Овој начин на пишување броеви се среќава и кај деца кои ги усвојуваат овие поими, и тоа во времето на појавата на првите облици на оперативно размислување. Ваквите грешки брзо се забележуваат и детето ги надминува без тешкотии, додека со развојна дискалкулија детето останува во оваа фаза од развојот на разбирањето на симболите што означуваат бројчени вредности.

## Третман
Третманот на деца со дискалкулија ја опфаќа целата личност на детето и трае долго време.

## Поврзано
* Дислексија
* Дисграфија

Категорија:Аритметика
Категорија:Образование
Категорија:Педагогија
Категорија:Психологија
Категорија:Зборови што ги нема во ТРМЈ
Категорија:Латинизми
Мелентије Павловиќ

**Мелентије Павловиќ** (1776–1833) е прв митрополит на обновената Белградска митрополија во Кнежевството Србија.

## Улога во Првото српско востание (1804–1813)
Мелентије Павловиќ одиграл значајна улога за време на Првото српско востание (1804–1813), предводено од Караѓорѓе Петровиќ. Иако не бил директно вклучен во борбите, тој бил еден од клучните духовни водачи кои ја поддржувале борбата за ослободување од османлиската власт. Како свештеник и монах, Мелентије ги охрабрувал востаниците и помагал во организирањето на црковниот живот во ослободените територии. Неговата улога била особено важна во одржувањето на моралот и единството меѓу народот.

## Обнова на Белградската митрополија
По завршувањето на Првото српско востание во 1813 година, Мелентије останал активен во црковните кругови. Во 1831 година, за време на владеењето на кнез Милош Обреновиќ, тој бил избран за прв митрополит на обновената Белградска митрополија. Оваа обнова била дел од напорите на Кнежевството да добие поголема автономија во рамките на Османлиското Царство, вклучително и во црковната организација. Белградската митрополија била под јурисдикција на Цариградската патријаршија, но нејзиното воспоставување означило важен чекор кон независноста на српската црква.

Мелентије бил хиротонисан за митрополит во Цариград во 1831 година, со благослов на Цариградската патријаршија. Неговото назначување било резултат на преговорите меѓу кнез Милош и османлиските власти, со поддршка на Русија, која имала влијание во заштитата на христијанските права во Османлиското Царство.

## Смрт
Мелентије Павловиќ починал во 1833 година во Белград, само две години по неговото назначување за митрополит. Неговата смрт била ненадејна, а точните причини не се целосно разјаснети во историските извори. Се смета дека неговото здравје било нарушено поради напорната работа и сложените политички околности во Кнежевината Србија.

По неговата смрт, за нов митрополит бил избран Петар Јовановиќ во 1833 година, кој продолжил со реформите започнати од Мелентије. Иако неговиот мандат бил краток, Мелентије Павловиќ оставил траен белег во историјата на Српската православна црква. Тој е запаметен како прв митрополит на обновената Белградска митрополија и како личност која одиграла клучна улога во зајакнувањето на црковниот живот во периодот на борба за национална и духовна еманципација.

Категорија:Родени во 1776 година
Категорија:Починати во 1833 година
Категорија:Православни митрополити
Јасиково

**Јасиково** е населено место во општината Мајданпек, Борски Управен Округ, Србија. Според пописот од 2022 година имало 478 жители. Селото е релативно мнозински српско. До 2011 година влашко население е било мнозинско. Власи се доселувале во Влаоле во почеток на XVIII век претежно од Влашка и Трансилванија.

## Поврзано
* Борски Управен Округ
* Тимочка Краина

## Наводи

Категорија:Борски Управен Округ
Категорија:Населени места во Србија
Стремен (појаснување)

**Стремен** може да се однесува на:

* **[[Стремен]]** — рамка или прстен, најчесто поврзан со кожна лента за седлото и му служи на јавачот како потпора за нозете, при јавање, качување на коњ, како и за одржување на рамнотежа.
* **[[Стремен (коска)]]** — најмала коска во човековиот организам со должина од 3&nbsp;мм.

## Наводи
Житковица

**Житковица** е населено место во општината Голубац, Браничевски Управен Округ, Србија. Според пописот од 2022 година имало 78 жители. Селото е претежно српско. До 2011 година селото е било мнозински влашко. Власи се доселувале во Житковица во почеток на XVIII век претежно од Влашка и Трансилванија.

## Поврзано
* Браничевски Управен Округ

## Наводи

Категорија:Браничевски Управен Округ
Категорија:Населени места во Србија
Парабола за загубената драхма

[десно|мини|[Доменико Фети, *Парабола за изгубената драхма*.]]
**Парабола за загубената драхма** — алегориска приказна на Исус за жена што има десет сребрени драхми и губи една, по што таа ја пребарува целата куќа барајќи ја.

Параболата е запишана само во новозаветното Евангелие според Лука (15:8–10), каде што се наоѓа заедно со две други слични параболи за загуба и искупување: Параболата за изгубената овца и Параболата за блудниот син. Сите три параболи се насочени против фарисејските свештеници што го обвинуваат Исус за дружење со „грешници“.

## Парабола
Во Евангелието според Лука се запишани следниве зборови на Исус:

## Толкувања
Џоел Грин забележува дека жената е опишана како сиромашна селанка и дека десетте сребрени *[[Драхма|драхми]]* „веројатно ги претставуваат заштедите на семејството“. Овие парички може да го претставуваат и миразот на жената, што се чува  како украс. Упорното барање на жената може да го претставува делото на Исус или Бог.

## Наводи

## Надворешни врски
*Biblical Art on the WWW: The Lost Coin 

Категорија:Исусови параболи
Категорија:Евангелие според Лука
Ристе Гавровски

**Ристе Гавровски** (р. , ) — македонски фолк пејач и член на групата Легато Бенд Струмица.

## Животопис
Ристе Гавровски е македонски млад музичар, познат како пејач на Легато бенд од Струмица и учесник на музичкото шоу Кастинг Талент Шоу.

Од 2017 година, е пејач на групата Легато Бенд од Струмица, каде настапуваат низ Македонија и надвор од неа. Тој соработува и настапува со многу наши пејачи како: Сузана Гавазова, Благица Калева, Марјан Коцев, Стефан Лазаров и Ѓоко Јовиќ.

Учествувал на шоуто "Тајно моја" и достигна до финалната претстава „Тајно Моја“. До сега има освоено сребрен медал на државно ниво за соло пеење (МАССУМ) и останал и понатаму активен, настапувајќи настани низ Македонија  .

Музичка кариера: Вокал во средношколски бенд, подоцна Легато бенд; учество и финале во „Кастинг талент шоу“; каде освоил сребрен медал за соло пеење на државно

## Наводи


Категорија:Македонски пејачи
Категорија:Македонски музичари
Категорија:Македонски поп-фолк пејачи
Категорија:Македонски фолк пејачи
Бостонска химна

„**Бостонска химна**“ (целосен наслов: „**Бостонска химна, прочитана во Музичката сала, 1 јануари 1863 година**“) — песна напишана од американскиот есеист и поет Ралф Валдо Емерсон. Емерсон ја компонирал песната кон крајот на 1862 година и ја прочитал јавно во Музичката сала во Бостон на 1 јануари 1863 година. Таа го одбележува Прогласот за еманципација издаден претходно истиот ден од претседателот Абрахам Линколн, поврзувајќи ја пошироката кампања за укинување на ропството со пуританската идеја за светата судбина за Америка.

## Политички контекст
[мини|[Абрахам Линколн во 1863 година, годината кога го издал Прогласот за еманципација]]
Во 1861 година започнала Американската граѓанска војна, при што голем број јужни држави се побуниле против владата на Соединетите Американски Држави (позната како Унија) предводена од претседателот Абрахам Линколн. Примарното прашање било ропството, кое беше ендемско на Југот, но кое Републиканската партија на Линколн се обидувала да го укине. Во септември 1862 година, Линколн предупредил дека ќе ги прогласи за слободни сите робови држени во која било држава што сè уште е во бунт на почетокот на следната година. Тој го постигнал ова на 1 јануари 1863 година, со Прогласот за еманципација.

Во годините пред избувнувањето на војната, родниот град на Емерсон, Бостон, бил „жариште“ на аболиционизмот во Соединетите Американски Држави. Во еден инцидент во 1854 година, разбеснета толпа протестирала против федералните трупи додека го марширале Ентони Бернс, бегалец-роб, од Бостон за да биде вратен во ропство во Вирџинија. Емерсон јавно се идентификувал со каузата на аболиционизмот по донесувањето на Законот за бегалци-ропови од 1850 година. До 1851 година тој бил вброен меѓу истакнатите поети на „Слободен терен“.

## Историја
лево|мини|250x250пкс|Уметнички приказ на Бостонската музичка сала, каде што Емерсон за прв пат ја прочитал „Бостонската химна“
„Бостонска химна“ првпат била објавена во бројот од 24 јануари 1863 година на истоимениот *Двајтски весник за музика.* Била препечатена во изданието на следниот месец на *Атлантик*. Исто така, се појавила во антологијата на Емерсон од 1867 година наречена *„Први мај и други дела“* . Песната „веднаш станала позната“ и била усвоена како химна од Првиот јужнокаролински волонтер, полк составен целосно од црнци на Армијата на Унијата.

## Содржина
мини|Емерсон, околу 1857 година
„Бостонска химна“ се состои од 22 римувани четиристишија. Изданието отпечатено во *„Атлантик“* изоставува еден четиристишие што Емерсон случајно го изоставил од ракописот што го испратил до печатарот.

При составувањето на поемата, Емерсон се потпирал на идеите што ги развил во своите претходни дела, вклучувајќи есеи, говори и други песни. Тој бил особено под влијание на Бернскиот случај.

## Наводи

## Надворешни врски

*  на Викиизвор
* Целиот текст на *„Атлантик“*
Категорија:Воена поезија
Ерзурум

**Ерзурум** (турски: Erzurum, ерменски: Կարին/Karin, курдски: Erzîrom) е град во Источна Турција, сместен на надморска височина од околу 1945 метри, што го прави еден од највисоко лоцираните поголеми градови во земјата. Тој е главен град на истоимената провинција Ерзурум и е важен културен, историски и транспортен центар во регионот на Источна Анадолија. Според податоците од 2022 година, населението на провинцијата е околу 749.754 жители, при што градот има значајна турска и курдска заедница, а историски бил дом на голема ерменска популација.

Категорија:Градови во Турција
Буковска

**Буковска** е населено место во општината Кучево, Браничевски Управен Округ, Србија. Според пописот од 2022 година имало 286 жители. Селото е релативно мнозински влашко (дел од Власите се изјасниле како Романци). Власи се доселувале во Кривача во почеток на XVIII век претежно од Влашка и Трансилванија.

## Поврзано
* Кучево
* Браничевски Управен Округ

## Наводи

Категорија:Кучево
Категорија:Населени места во Србија
Категорија:Влашки населби во Србија
Таму ле мајко, близу Битола

***Таму ле мајко, близу Битола*** — македонска народна песна, со родољубива, борбена особеност, створена во чест на паднатите борци на Битолскиот партизански одред „Пелистер“ . Иако песната се смета за народна, неа ја создал Ајри Демировски во 1950 година.

## Текст
Во текстот на песната посебно се споменуваат Таки Даскало, политички комесар на одредот и Елпида Караманди, нејзин борец и народна хероина.

:Таму ле мајко, близу Битола,
:во ореовската густа корија,
:Таки Даскалот смело загина
:со неговата верна дружина,
:со нив загина смела девојка,
:млада Елпида Карамандова.

:Предадени од клети шпиуни,
:ги сардисаа од сите страни,
:пушки згрмеа, бомби трештеа,
:крвава почна борба нерамна.

:Тогај извика Таки Даскалот
:на неговата верна дружина:
:- Фрлајте бомби, тиран сотрете,
:живи во рака не се давајте.

:Клети тирани во борба нерамна
:сета дружина му ја убија,
:Таки Даскалот жив не се даде,
:откачи бомба, над неа легна,
:самиот крвта си ја пролеа,
:за слободата на Македонија.

## Наводи

## Надворешни врски
*Текст и нотен запис на песната
*[Таму ле мајко, близу Битола во изведба на [Васка Илиева] и Александар Сариевски] на Јутјуб

Категорија:Македонски родољубиви песни
Категорија:Македонски партизански песни
Категорија:Ајри Демировски
Парабола за силниот човек

[мини|[Пол Сезан, *Куќата на обесениот човек*, 1873 година.]]
**Парабола за силниот човек** или **парабола за разбојникот** — една од Исусовите алегориски параболи, запишана во канонските евангелија на Матеј, Марко и Лука, како и во неканонското евангелие според Тома.

## Парабола

### Според Матеј

### Според Марко

### Според Лука

### Според Тома

## Толкувања
Во синоптичките евангелија според Матеј, Марко и Лука, оваа парабола е дел од поголема расправа во која противниците го обвинуваат Исус дека ги истерувал демоните со помош на Велзевул, односно дека бил во сојуз со Сатаната:

Толкувано во овој контекст, силниот човек го претставува Сатаната, а напаѓачот го претставува Исус. Исус на тој начин вели дека не можел да изврши егзорцизам без прво да го победи Сатаната. 

Крег Кинер верува дека Исусовата парабола за силниот човек е продолжение на древната поговорка „*никој не краде силен човек*“.

Во неканонското Евангелие според Тома, кое не го содржи контекстот на расправата за Велзевул, изреката може да се протолкува како „лукаво планирање и внимателна стратегија“ неопходни за да се постигнат нечии цели.

## Наводи

Категорија:Исусови параболи
Категорија:Евангелие според Марко
Категорија:Евангелие според Лука
Категорија:Евангелие според Матеј
Рогозинар

**Рогозинар** — занаетчија кој изработувал рогозини од мочуришното растение рогоз (шевар).

Рогозинарите ги имале своите работилници и куќи покрај мочуриштата каде што материјалот за нивната работа (амброзија) бил лесно достапен. Производителите на Асур произведуваа различни видови асур во зависност од потребите на пазарот. Овие килими се изработувале во различни големини, дебелини, со или без декорации.
[мини| [Асура]]
Изработката асури е тешка работа бидејќи прво мора да се исече голема количина шевар во мочурливата земја. По сечењето, листовите треба да се одделат и да се исушат на сонце. Дури потоа започнува самото производство (плетење и шиење) на простирките.

## Изработка
Изработката рогозини е тешко занимање затоа што прво на мочуришно земјиште треба да се исече голема количина шевар. После сечењето треба да се одвојат лисјата и да се осушат на сонце. Дури после тоа се пристапува на самата изработка  (плетење и шиење) на простирки.

Денес, во нашите краеви има многу малку луѓе кои се занимаваат со изработка на рогозини. Поради евтината работна сила и евтините суровини, неодамна, асурите се масовно произведуваат во Кина и се извезуваат во сите земји во светот.

Постапката за изработка започнува со сечење шевар, кој слободно расте во мочуришта. Бербата на шевар се врши во јули или август, се бере само зрелиот шевар, а зрелоста се одредува според неговата жолта боја. По бербата, шеварот се сортира и се снопи во снопови, а потоа се носи во работилницата. Сноповите во работилницата се разврзуваат, а шеварот се разредува за да може добро да се исуши. Циркулацијата на воздухот е битна за да се спречи создавање мувла на стеблата. По сушењето, шеварот се сече на ленти со одредени димензии, кои пред плетењето се натопуваат во вода, со што станува еластичен за да не се крши за време на плетењето. Во просек, од едно стебло се добиваат четири до осум ленти. Пошироки ленти се користат за ткаење асури со поголема големина, за јажиња за зембили и други корисни декоративни предмети. Плетењето се врши рачно, а алатките што се користат се: секач, нож, чекан, и секако разбој.

## Наводи

Категорија:Занаети
Версор

**Версор** — во кватернионската алгебра, насочен лак на голема кружница што одговара на кватернион со норма еднаква на еден.

Поимот потекнува од латинскиот збор versus, што значи *спротивно*. Го измислил ирскиот математичар, физичар и астроном Вилијам Роуан Хамилтон (1805–1865). Тој го користел поимот во својата теорија за кватерниони.
десно|рамка|Лак AB + лак BC = лак AC

## Дефиниција
Хамилтон го означува кватернионскиот версор q \, со ознака Uq \,. На овој начин, тој можел да го претстави кватернионот во поларни координати во облик:

:  q = TqUq \!\, , 

каде:

*  Tq \, е тензор на кватернионот q \,. Тензорот на версорот е еднаков на 1.

Од особен интерес е правиот версор, кој му припаѓа агол од π/2. Овие видови версори имаат скаларен дел еднаков на 0 и затоа се единични вектори . Правите версори во кватернионската алгебра ја образуваат сферата од квадратен корен од -1. Примери за прави версори во кватернионската група се i, j, k \,.

Ако големата кружница има должина  a \, и е \mathbf{r} половина од голем круг, тогаш версорот е еднаков на кватернионот:

: \exp(a\mathbf{r}) = \cos a  + \mathbf{r} \sin a \!\, , 

каде:

* \exp(x) \,е експоненцијална функција f(x) \, (f(x)  = e^x \,.

## Дефиниција во линеарната алгебра, геометријата и физиката
Во други подрачја, версорот обично се дефинира како единичен вектор кој ја одредува насоката на насочените оски или ориентацијата на некој друг вектор. На пример:

* Версорите на картезијанскиот координатен систем се единични вектори во насоките на оските на тој систем.
* версор или нормализиран вектор \boldsymbol{\hat{u}}\,  ненулти вектор u \,  е единичен вектор во насока на векторот u \, , што може да се запише како:

::: \boldsymbol{\hat{u}} = \frac{\boldsymbol{u}}{\|\boldsymbol{u}\|},

каде:

* \|\boldsymbol{u}\| е норма (должина) на векторот \boldsymbol{u}

## Хиперболичен версор
Хиперболичниот версор има облик:

: \exp(ar) = \cosh \ a \ + r\  \sinh \ a \ \ \text{ kjer je }\ \ r^2 = +1 \!\, . 

## Надворешни врски
* Кватерниони и версор 
* Онлајн Тутор  по биологија 

Категорија:Сферна тригонометрија
Категорија:Кватерниони
Категорија:Зборови што ги нема во ТРМЈ
Категорија:Латинизми
Козма Погончев

**Козма (Кузо) П. Погончев** — македонски револуционер, учесник во македонското револуционерно движење, член на Македонската револуционерна организација.

## Животопис
Погончев е роден во 1875 г. во селото Загоричани, Костурско, тогаш во Отоманското Царство, денешна Грција. Заминал кај својот татко во Одрин, каде што во Одринската егзархиска гимназија завршил четврти клас. Подоцна станал учител и пеел во црковен хор во Камилите, Биралци, Загоричани, Черешница, Бобишта, Апоскеп и Рупишта.

Во 1903 г. стапил во ВМОРО и бил легален деец. За време на Илинденското востание, Погончев бил комита во загоричанската селска чета. По задушувањето на востанието повторно станал легален деец, но бил прогонуван од грчките андарти и едвај успеал да избега во масакрот во Загоричани на 25 март 1905 г.

Во ноември 1907 г. Козма, заедно со други учители е уапсен и затворен во Битолскиот затвор. Апсењето било поради пронајдените писма на загинатиот војвода Кузо Поп Динов. Козма бил амнестиран и ослободен по Младотурската револуција (јули 1908 година). Продолжил со учителската дејност во Костурско сѐ до почетокот на Првата балканска војна.

По Втората балканска војна, Погончев бил принуден да ја напушти Македонија и заминал во Бугарија. Бил учител во Одрин во 1919 година и во селата Салаш, Медковец, Белозем и Доганово Конаре, каде се пензионирал во 1928 г. Станал и секретар на Одринската епархија на Бугарската егзархија. Подоцна живеел во Пловдив, каде бил раководител на месното друштво на Илинденската организација. Починал на 29 јули 1934 г.

## Поврзано

* Петар Погончев

## Наводи

Категорија:Македонски револуционери
Категорија:Дејци на ВМОРО
Категорија:Дејци на Илинденската организација
Категорија:Македонски учители
Категорија:Македонски преселници во Пловдив
Категорија:Матуранти од Одринската машка гимназија
Фелдмаршал

**Фелдмаршал** е највисокиот воен чин во некои армии, обично поврзан со команданти на големи воени формации или цели армии. Терминот потекнува од германскиот збор „Feldmarschall“, што значи „маршал на полето“. Овој чин историски се доделувал во различни земји, особено во Германија, Австрија, Русија и други европски држави, главно во периодот од 17-ти до 20-ти век.

Категорија:Воени чинови
Виктор Чолаков

**Виктор Чолаков** (Калофер, 1797 — Белград, 31 мај 1888) — значаен српски црковен деец, епископ во Ниш. Дел од Цариградската патријаршија.

## Живот и дело
[лево|мини|Црковно-народен собор на [Бугарска егзархија|Егзархијата во Цариград, 1871 г.]]
Се замонашил во манастирот Хиландар. Потоа станал претставник на Хиландар во неговиот метох во Ниш. Од таа позиција подоцна станал егзархиски архијереј нишки.

По ослободувањето на градот Ниш од страна на српската војска во 1878 година останал во Нишката митрополија како еден од архиереите на Православната црква во Кнежевството Србија, за разлика од Нишавскиот митрополит Евстатиј, кој останал лојален на Бугарската егзархија и бугарската државна идеја.

Се спротивставил на смената на митрополитот Михаил и одбил да учествува на соборот за избор на нов митрополит. Поради тоа, на 1 април 1883 година бил сменет од должноста епархијски архијереј. Било одредено да оди во манастирот Петковица во шабачката епархија. Починал во Белград во 1888 година и бил погребан во црквата Свети Марко. По пожарот за време на Втората светска војна, кога црквата изгорела, неговите останки биле пренесени во новата црква Свети Марко.

Почесен член на Српското учено друштво од 1883 година.

## Надворешни врски

Категорија:Нишки епископи
Категорија:Бугарска егзархија
Категорија:Погребани во црквата „Свети Марко“ (Белград)
Категорија:Срби во Бугарија
Категорија:Родени во 1797 година
Категорија:Починати во 1888 година
Категорија:Починати во Белград
Манол Алаинов

**Манол (Ноле) Кирјаков Алаинов (Алајнов****)** — македонски револуционер, учесник во македонското револуционерно движење, член на Македонската револуционерна организација.

## Животопис
Алаинов е роден во 1868 г. во селото Блаца, Костурско, тогаш во Отоманското Царство, денешна Грција. Во 1902 г. бил на печалба во Цариград, каде дознавајќи дека ќе се крене востание, се вратил во родното село и стапил во чета на ВМОРО. За време на Илинденското востание бил во четите на Иван Попов, Васил Чакаларов и Манол Розов. Учествувал во борбите по преземањето на Клисура и преземањето на Невеска, во битката кај с. Вишени, битката кај Билишта и таа на врвот Кајнак. По задушувањето на востанието, станал легален деец. Во 1906 г. повторно го напуштил родното место и заминал во Цариград, од каде по Балканските војни се преселил во Пловдив, Бугарија.

## Наводи

Категорија:Македонски револуционери
Категорија:Дејци на ВМОРО
Категорија:Македонски преселници во Пловдив
Црква „Св. Спиридон“ - Костур

**Свети Спиридон** () — црква во градот Костур, Егејска Македонија. Влегува во состав на Костурската епархија на Цариградската патријаршија. Храмот е дел од парохијата „Пресвета Богородица Елеуса“.

## Историја
Изградбата на храмот била во две фази – првата во втората половина на XV век, а втората е во 20-те години XX век.

## Внатрешност
лево|мини|318x318пкс|Икона на Лазаревото Воскресение од храмот, Костурски византиски музеј
Иконите од стариот храм се од слаб зограф кој не ја поседувал техниката од класичниот костурски период. По уривањето на стариот храм, дел од фреските биле пренесени во Костурскиот византиски музеј. Откако градбата на соседната црква „Св. Варвара“ станала опасна во почетокот на XX век, големите икони на Пресвета Богородица, Св. Дамаскина и Св. Сава биле пренесени во оваа црква. Иконостасот е мал, со квалитетна резба. Според положбата на иконата на светецот-заштитник, сместен покрај царската икона на Пресв. Богородица, иконостасот е најверојатно пренесен од црква посветена на Св. Јован Крстител. Под четирите царски икони на Св. Јован Крстител, Пресвета Богородица, Исус Христос и Архангел Михаил е резбано обезглавувањето на Св. Јован, како и сцени со ангели и цвеќиња.

Фреските се од крајот на XV век, дело на водечкото ателје на Костурската школа од тој период, меѓу чии дела се вбројуваат живописите во „Св. Никола Еврпаксиин“ во Костур (1485/86), во манастирската црква „Св. Преображение“ во Метеора (1483), дел од фреските во „Успение на Пресв. Богородица“ на манастирот Трескавец (1483/84) и во „Св. Никита“ во Горњанскиот манастир (1483/84), како и фрагментите во црквата „Св. Петар и Павле“ во Либаново (1485).

## Наводи

## Надворешни врски

Категорија:Цркви во Костурската епархија
Категорија:Цркви во Костур
Категорија:Дела на Костурската школа
Замка

**Замка** () — турска телевизиска серија, која се снимаше од 2022 до 2023 година. Серијата има 1 сезона, вкупно 26 епизоди. Главните улоги ги играат: Акин Акинозу, Бенсу Сорал и Талат Булут. Серијата во Македонија е емитувана на Канал 5.

Македонска натсихронизација вршеле глумците: Анастас Тановски, Александра Михајловска, Бобан Алексоски, Бојан Бошковски, Горан Ѓуровски, Драгана Левенска, Ердоан Максут, Илија Илиоски, Ирена Илиевска, Јасна Николовска, Кирил Трајковски, Марина Поп Панкова, Мелита Софрониоска, Миа Кантарџиева, Радо Алексовски.

## Улоги

## Наводи

## Надворешни врски

Категорија:Турски телевизиски серии
Категорија:Појавено во 2023 година
Кузман Шапарданов

**Кузман (Козма) Христов Шапарданов** — македонски просветен деец и учител.

## Животопис
Шапарданов е роден во 1849 г. во селото Блаца, Костурско, тогаш во Отоманското Царство, денешна Грција. Во 1877–1878 година учителствува во тракискиот град Фере. Во 1878 г. бил осомничен за соработка со руските војски и бил затворен од властите. По неговото ослободување, предавал во с. Церово, Пазарџичко, а во 1883–1884 г. станал учител во Смрдеш. Во 1885–1886 година, заедно со другите учители во Костурско – Трпо Поповски, Григориј Бејдов, Апостол Калојанов, Константин Дамјанов е затворен. 

Шапарданов многу пати бил апсен и затворен поради конфликт со грчките црковни власти. Починал во 1893 г.

## Родословие

## Наводи

Категорија:Македонски просветители
Игра на судбината (серија)

**Игра на судбината** () — турска телевизиска серија, која се снимаше од 2021 до 2022 година. Серијата има 1 сезона, вкупно 26 епизоди. Главните улоги ги играат: Акин Акинозу и Ојку Карајел. Серијата во Македонија се емитуваше на Сител Телевизија.

Натсихронизација вршеле нашите познати глумци: Катерина Шехтанска, Тони Денковски, Димитрина Мицкоска, Елизабета Клинчаревска Младеновска, Ѓокица Лукаревски, Крсте Јовановски, Викторија Анѓушева, Марко Богдановски, Жаклина Петровска, Клеоника Шехтанска и Филип Ѓорѓиев,

## Улоги

## Наводи

## Надворешни врски
* 

Категорија:Турски телевизиски серии
Јордан Иванов

**Јордан Иванов Николов** е истакнат бугарски историчар на литературата, археолог, фолклорист и еден од најдобрите познавачи на бугарската средновековна литература и култура.

## Биографија
Роден е во 1872 година во Ќустендил, во занаетчиско семејство со потекло од Кратово. Неговиот татко бил мутафчија, а дедото свештеник, а семејното име било Шишкови. Средното образование го завршил во Ќустендил, а потоа, во 1892 година, со одликување дипломирал славистика на Вишото училиште во Софија (денешен Софиски универзитет), каде што учел кај познати бугарски научници како Александар Теодоров-Балан, Љубомир Милетиќ, Бењо Цонев и Иван Шишманов. Од 1892 до 1894 година специјализирал во Лозана, Швајцарија, каде што изучувал романска литература, латински јазик, палеографија и француски јазик.

Иванов бил активен член на Бугарското книжевно друштво (денешна Бугарска академија на науките) од 1909 година. Тој е познат по своите истражувања на богомилското наследство и по откривањето на оригиналниот ракопис на „Историjа словенобугарска“ од Паисиј Хилендарски во Зографскиот манастир во 1906 година. Неговите истражувања во периодот 1906-1908 година во Македонија резултирале со значајното дело „Бугарски старини од Македонија“ (1908), во кое документирал историски, литературни и етнографски наоди, нагласувајќи го бугарскиот карактер на регионот. 

Од 1920 до 1923 и од 1927 до 1930 година, Иванов бил професор по бугарски јазик на Институтот за ориентални јазици и цивилизации во Париз, поставувајќи ги темелите на Кирило-Методиевите студии во Франција. Од 1925 до 1942 година бил редовен професор и раководител на Катедрата за бугарска литература на Софискиот универзитет. Во 1932 година станал член на Славјанскиот институт во Прага, а во 1942 година бил одликуван со орден „За заслуга“ II степен и прогласен за почесен граѓанин на Ќустендил во 1944 година.

Категорија:Членови на Македонскиот научен институт
Категорија:Членови на БАН
Лазо Хаџи Поповски

**Лазо Хаџи Поповски** (,  – , ) — припадник на македонското националноослободително и комунистичкото движење и учесник во антифашистичката борба во Југославија, чевларски работник.

## Животопис
Лазо Хаџи Поповски е роден во Битола на 17 март 1917 година. Се вклучил во прогресивното работничко движење во Битола од пред Втората светска војна, а по 1938 година бил особено активен, кога станал и секретар на Чевларската секција на УРС (Удружени раднички синдикати, всушност прокомунистичките синдикати во кралска Југославија). Кон крајот на 1940 година станал член на Комунистичката партија на Југославија. 

### Учество во НОБ
Од 1941 година бил член на Месниот комитет на КПЈ за Битола. Еден од организаторите на Илинденската демонстрација во Битола во 1941 година кога ги изработувал транспарентите кои демонстрантите ги носеле низ битолските улици. Од есента 1941 година бил одговорен за техниката и илегалците. Во почетокот на 1942 година станал член на Окружниот комитет на Комунистичката партија на Југославија за Битола, а заради искомпромитираност во врска со убиството на полицискиот началник  Александар Ќурчиев, по 15 април 1942 година бил испратен на партиска работа во Прилеп, па во Егејскиот дел на Македонија за поврзување со Комунистичката партија на Грција и на крајот во Скопје, Куманово и Битола. Подоцна бил назначен за заменик политички комесар на Битолско-преспанскиот партизански одред „Даме Груев“ и заменик политички комесар на Втората оперативна зона на Главниот штаб на Народноослободителната војска и партизанските одреди на Македонија.

### По војната
По војната извршувал разни општествени и политички раководни должности. Од 3 август 1945 до 10 јануари 1946 година бил градоначалник на Битола.
 
## Наводи

Категорија:Учесници во НОБ
Категорија:Македонски комунисти
Категорија:Македонски партизани
Суви Лукавац

**Сува Лукавица** () е населено место во општината Исток, Пеќскиот Округ, Косово. Според пописот од 2024 година имало 221 жител. Селото е релативно мнозински египќанско.

## Поврзано
* Исток (град)
* Пеќ (округ)

## Наводи

Категорија:Исток (град)
Категорија:Населени места во Косово
Категорија:Неалбански населби во Косово
Сфинкс

мини|десно|Двобојна мачка од пасмината сфинкс
**Сфинкс** — најпознатата пасмина домашна мачка без влакна, чувствителна на поголема топлина и студ, поради што главно се чува во затворен простор. Ова е интелигентна и љубопитна мачка, многу приврзана кон својот сопственик. Нејзината просечна тежина изнесува од 3,5 до 7 кг.

## Потекло
Мутацијата што создава мачки без влакна е забележана неколку пати во 19 век. Првиот сфинкс бил мачка омачена во 1966 година, но немала потомство. Во 1978 година, во Торонто, мачка со долги влакна го омачила првото легло мачиња без влакна, од кои едно било спарено со мачор од пасмината девон рекс за да се добие потомство без влакна.

## Галерија

Податотека:Shabbat.jpg|врска=Датотека:Shabbat.jpg
Податотека:2_week-old_Female_Sphynx_(Suki).jpg|врска=Датотека:2_week-old_Female_Sphynx_(Suki).jpg
Податотека:Angry_Sphynx.jpg|врска=Датотека:Angry_Sphynx.jpg
Податотека:Sphynx_buiten.JPG|врска=Датотека:Sphynx_buiten.JPG
Податотека:Hairless_Sphynx_Cat.jpg|врска=Датотека:Hairless_Sphynx_Cat.jpg
Податотека:Cat_sphynx_3.jpg|врска=Датотека:Cat_sphynx_3.jpg
Податотека:Cat_don_sphinx.JPG|врска=Датотека:Cat_don_sphinx.JPG
Податотека:Sphynx_cat,_lit_from_one_side.jpg|врска=Датотека:Sphynx_cat,_lit_from_one_side.jpg


## Поврзано
* Девон рекс

Категорија:Мачешки раси
Дреновчиќ

**Дреновчиќ** () е населено место во општината Клина, Пеќскиот Округ, Косово. Според пописот од 2024 година имали 23 жители. Селото е мнозински египќанско.

## Поврзано
* Клина
* Пеќ (округ)

## Наводи

Категорија:Населени места во Косово
Категорија:Неалбански населби во Косово
Племетина

**Племетина** () е населено место во општината Обилиќ, Приштинскиот Округ, Косово. Според пописот од 2024 година имали 2.425 жители. Селото е релативно мнозински ромско.

## Поврзано
* Обилиќ
* Приштина (округ)

## Наводи

Категорија:Населени места во Косово
Категорија:Неалбански населби во Косово
Руска сина мачка

мини|Возрасна мачка со типичната витка градба.
**Руската сина мачка** () — раса на мачки со педигре со еднобојни сини бои кои варираат од светло блескаво сребрена до потемна сива. Краткото, густо крзно, кое се издвојува од телото, е белег на расата повеќе од еден век.

## Потекло
лево|мини|Зелените очи на руската сина мачка
мини|Возрасна мачка со карактеристично сино крзно со сребрен сјај
Руската сина мачка е природна раса што најверојатно потекнува од пристаништето Архангелск во Русија. Понекогаш се нарекуваат и Архангелски сини мачки. Се верува дека морнарите ги однеле од Архангелските острови во Велика Британија и Северна Европа во 1860-тите години. Првото споменување на Архангелска мачка се појавува во британски печат во 1862 година. Првото забележано појавување на една руска сина мачка на изложба било во 1872 година во Кристалната палата во Англија. Сепак, Харисон Вир, пишувајќи во 1895 година, известил дека раните изложбени мачки под името Руска сина мачка биле сиви мачки одгледани во Велика Британија, а имало посебни сиви мачки што пристигнале од Архангел во Британија во 1800-тите години со карактеристики што се во согласност со модерната раса. Руската сина мачка се натпреварувала во класа што ги вклучувала сите други сини мачки до 1912 година, кога ѝ била дадена сопствена класа. Расата била развиена главно во Англија и Скандинавија до периодот по Втората светска војна.

мини|Линии на опашката на руско сино маче
Веднаш по војната, недостатокот на руски сини мачки довело до вкрстување со сијамските мачки. Иако руските сини мачки постоеле во Соединетите Американски Држави и пред војната, дури во повоениот период американските одгледувачи ја создале модерната руска сина мачка што се гледа во САД денес. Американските одгледувачи ги комбинирале крвните линии и на скандинавската и на британската руска сина мачка. Денес сијамските особини се во голема мера отстранети. Кратката коса и потемната сиво-сива/сина боја често се забележуваат кај мачки од мешана раса, што може да доведе до погрешно означување на мачката како руска сина мачка.

## Раст и зрелост
мини|Двомесечно маче.
Руските сини мачки се со мала до средна големина и со просечна тежина од 3.6 to 6.8 кг кога се целосно пораснати. Мажјаците обично се поголеми од женките. Нивниот период на бременост изнесува приближно 64 дена.

## Наводи

## Надворешни врски

* Профил на расата и стандард за руската сина раса    во Здружението на љубители на мачки
* Интерактивни CFA руски сини стандарди и бодување
* CFA Руски совет за сината раса
* Информации за руската сина боја   
* Руска сина мачка
* Водич за расата на руската сина мачка

Категорија:Мачешки раси
Егејска мачка

**Егејската мачка** () — природна, автохтона раса на домашна мачка со потекло од Кикладските острови во Грција и западна Турција. Се смета за природна мачка, која се развива без човечка интервенција. Развојот на егејската мачка како формална раса започнала во раните 1990-ти од страна на одгледувачи во новоформираната грчка фелинолошка заедница, но сортата сè уште не е признаена од ниедна поголема фелинолошка организација. Се смета за единствената автохтона грчка сорта на мачка.

## Историја
Егејската мачка, како што сугерира и самото име, потекнува од Кикладските острови во Егејското Море, каде што се јавува како природна автохтона раса. Егејските мачки се сметаат за една од најстарите припитомени раси на мачки, при што мачките биле воведени на островите за време на бронзенато доба. Тие се чести како диви мачки во Грција и Турција, каде што се можат да се најдат меѓу рибарските пристаништа барајќи храна. Во Грција, егејските мачки се сметаат за национално богатство. Дивите егејски мачки се значајни грабливци на егејските ѕидни гуштери во Кикладите.

## Егејските мачки како домашни миленици
лево|мини|Седуммесечно припитомено егејско маче може да достигне големина и физичка состојба како неговите возрасни роднини од континентална Европа.
Иако егејското маче почнало систематски да се одгледува неодамна, тоа било припитомувано со векови и затоа е многу добро адаптирано на луѓето. Тоа е друштвено милениче кое доста добро толерира живот во стан. Интелигентно е, активно, живо, а исто така и комуникативно, не се двоуми да го привлече вниманието на луѓето.

## Карактеристики на егејската мачка
Егејските мачки се мачки со средна големина, мускулести, полудолговлакнести. Крзното е двобојно или тробојно, при што една од боите е скоро секогаш бела. Белата обично зафаќа помеѓу 25% и 90% од телото. Бојата на нивното крзно може да вклучува многу други бои и шари. Нивните шепи се со средна големина и имаат тркалезна форма. Опашката може да биде долга и „кукаста“. Ушите имаат широка основа и заоблени врвови и се покриени со коса. Очите имаат облик на бадем, а нивната боја може да биде која било нијанса на зелена, сина и жолта.

Егејските мачки се познати по нивниот афинитет кон водата и риболовот. Бидејќи на расата ѝ било дозволено да се развива преку природна селекција, а не преку селективно размножување, егејските мачки се ослободени од повеќето мачкини генетски болести.

## Наводи

Категорија:Мачешки раси
Категорија:Киклади
АТП Умаг 2025 – поединечно

**АТП Умаг 2025 – поединечно** - бил тениски турнир во поединечна конкуренција од АТП серијата 250 кој се одиграл во Умаг, Хрватска, како дел од тениската сезона 2025.

Турниот се одиграл од 20 до 26 јули 2024 година.

Победник во ова издание на турнирот, бил Лучано Дардери кој го победил Карлос Табернер во финалето со 6–3, 6–3, со што ја освоил неговата четврта АТП титула во кариерата, втора едноподруго откако претходната недела го освоил турнирот во Бостад, Шведска.

## Носители
Првите четири носители биле слободни во првото коло.

# Франсиско Серундоло *(второ коло)*
# **[[Лучано Дардери]] (победник)**
# Камило Уго Карабели *(полуфинале)*
# Дамир Џумхур *(полуфинале)*
# Маријано Навоне *(второ коло)*
# Роберто Карбаљес Баена *(прво коло)*
# Камил Мајхшак *(прво коло)*
# Вит Копржива *(второ коло)*

## Жреб

### Завршница на турнирот

### Горна половина на жребот

### Долна половина на жребот

## Наводи

## Надворешни врски
* Главен жреб
* Квалификации

2025
Умаг